ART 105: 2018-04-09 Onteiening van grond: die lig in die tonnel was nog altyd daar. | Siener van Rensburg - Artikels deur FH Pretorius. (Oupa Baard)
ART 105: 2018-04-09 Onteiening van grond: die lig in die tonnel was nog altyd daar.
Ons het die afgelope tyd weereens vreeslik baie riemtelegramme en 'voice clips' oor hierdie saak sien kom en gaan. En ek dink nogal die mense wat ons in die see wil injaag het elke oomblik daarvan geniet…terwyl hulle besig was met (ook) hierdie poging om swart stemme te werf vir die volgende algemene verkiesing. Want dit is al wat dit is, 'n baie deursigtige politieke foefie om steun by die stembus te werf. Dit is vir alle praktiese doeleindes onmoontlik vir enige regering om grond summier te onteien '…sonder billike kompensasie…', selfs al word so 'n land se grondwet aangepas om dit moontlik te maak. Ek het dit nooit geweet nie, maar die gesag van enige land se grondwet word oorskrei deur die internasionale verdragte en ooreenkomste waaraan daardie land gebonde is. Ek kan in hierdie geval ook maar net vra: Is dit wat die Engelse soldate uiteindelik na Suid-Afrika gaan bring? Die ANC se poging om die Engelse se belange hier te nasionaliseer? (Wat die nasionalisering van die Reserwebank insluit.)
Hierdie skrywer het sy keel hees gepraat om die nuwe vlaag van uiterste blanke pessimisme oor die toekoms te help hokslaan, maar sonder enige klaarblyklike sukses. Die versteekte agente wat hierdie tipe bangmaakstorie so ywerig (help) promoveer is dalk net té diep ingegrawe en té goed georganiseer om deur blote rede uitgeknikker te kan word. En nou beleef ons sowaar ook nog dat hulle besig is om die ou-ou duimsuigstorie van die Nag Van Die Lang Messe te laat herleef en al meer deel te maak van hierdie grondgryp-kwessie. Hierdie is nét so duidelik 'n poging om steun vir die Suidlandersbeweging op ons volk af te dwing. En die probleem lê nie by die groep as sulks nie, maar wel by die leierselement. Die volgelinge is pragtige mense, maar hulle word deur die uitbuiting van hul angsgevoelens oor die toekoms op sleeptou geneem deur 'n leierselemnet wat die Boervolk glad nie vriendelik gesind is nie.
En die sleutel tot die probleem lê, na my oorwoë mening, by die voorkoms dat (veral) hierdie groep Godvresende mense geen, maar absoluut géén, geloof en vertroue in die Beloftes het wat ons Vader in Sy Woord aan ons gegee het nie. Ek wonder partymaal of ons dieselfde Bybel gebruik, en as dit wel so is of hulle dit hoegenaamd ooit lees! Hoe kan sulke mense nog Vader se Genade wil verwag?
Die een liggie wat egter al duideliker voor in die tonnel begin skyn is dat daar tog 'konserwatiewe' mense is wat stadig maar seker besig is om wakker te word vir die leuens en bedrog wat in (veral) Siener van Rensburg se naam aan die konserwatiewe deel van ons volk afgesmeer word. Ek verwys hier spesifiek na 'n groep wat deur 'n sekere dame, wat hulle nogal voorgaan, gewaarsku word om nie alles te glo wat hulle vanuit 'regse skrywerskringe' hoor nie. Ek probeer tans om haar te bereik om hierdie saak aan my te bevestig, en as sy bereid is om saam te werk sal ek op 'n later stadium weer hieroor rapporteer. Sy is meer as welkom om haar mening ook op hierdie blad te laat hoor. Maar selfs op hierdie stadium, of sy dan hier wil deelneem of nie, wil ek haar toejuig en sê: Bravo, ons kort meer sulke mense en ek vind dit baie interessant dat dit juis ons vrouens is wat besig om wakker te word en op te staan vir Reg en Waarheid. Daar is sommer baie van die dapper en morrende regse 'manne' wat natuurlik glo dat die vrou so min by Vader tel dat hulle nie eers in die Hemel kan kom nie. Moenie bekommerd wees hieroor nie Elsa, ek dink nogal dat hulle u werklik nie daar sal sien nie, want dit kan onmoontlik hul eindbestemming wees…nie met so 'n siening en houding nie!
In elk geval, ek plaas, soos gewoonlik, die bewyse vir wat ek sê hieronder.
by Prince in Metro News April 5, 2018 2018-04-05T07:18:37+00:00
You can not have land expropriation without compensation. It is illegal in international law. It is contrary to a dozen treaties that South Africa has signed and ratified. As such, it is a principle that is also enshrined in South African domestic law. You can not change the Constitution therefore to make it legal – Treaty law is superior law, it always applies.